หนุฝังยาคุมกำเนิดได้ 1ปี ไม่มีประจำเดือนมา10เดือน หนุกินยากาโน่ เพื่อรักษาอาการตกขาว หลังจากนั้นก้อมีประจำเดือนมาได้1เดือน เปนยุประมานเกือบเดือน แต่เดือนต่อมามีประจำเดือน มีน้ำสีน้ำตาลปน มีกลิ่น มีโอกาสจะเปนมะเร็งมั่ยตอนนี้อายุ 25 ประจำเดือนมาแบบกระปริดประปอย ไม่มีอาการปวดท้อง อาการนี้หมายถึงอ่ะไรค่ะ
สวัสดีค่ะขอแยกเป็นสองประเด็นนะคะเรื่องแรก อาการตกขาวนั้นมีทั้งปกติและแบบผิดปกติที่ต้องรักษาค่ะก่อนรับการรักษาใดๆ ควรเข้าตรวจกับแพทย์ผู้เชี่ยวชาญเพื่อหาสาเหตุอาการตกขาวก่อน เพื่อให้แพทย์ให้การรักษาได้อย่างเหมาะสม ไม่แนะนำให้ซื้อยาทานเองในกรณีผู้ป่วยซื้อยากาโน่ซึ่งมีตัวยาฆ่าเชื้อ Tetracycline มาทานนั้น อาจทำให้รักษาได้ไม่ตรงโรคที่เป็น ทำให้โรคอาจทวีความรุนแรงขึ้น หรือส่งผลให้เกิดภาวะดื้อยาในอนาคตได้ค่ะประเด็นที่สอง เรื่องของประจำเดือนกระปริดกระปรอย ภาวะนี้เกิดได้จากหลายสาเหตุ เช่น การติดเชื้อในระบบอวัยวะสืบพันธุ์ การฝังตัวของตัวอ่อน การตั้งครรภ์ ฮอร์โมนแปรปรวน ยาบางชนิด เนื้องอก มะเร็ง เป็นต้นหากอาการเลือดออกผิดปกติจากช่องคลอดไม่มีทีท่าว่าจะลดลง แนะนำให้ไปตรวจละเอียดที่โรงพยาบาลกับคุณสูตินารีเวชค่ะ เนื่องจากการจะตรวจหาสาเหตุได้นั้น จำเป็นต้องมีการเล่าอาการ ปัจจัยเสี่ยงอย่างละเอียด ตรวจร่างกาย รวมไปถึงการตรวจภายในและการตรวจพิเศษอื่นๆค่ะ